2001/569/EY: Komission päätös, tehty 12 päivänä heinäkuuta 2001, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 9 artiklan soveltamista Ranskassa koskevista eräistä yksityiskohtaisista säännöistä (tiedoksiannettu numerolla K(2001) 1857)



Virallinen lehti nro L 202 , 27/07/2001 s. 0035 - 0036



Komission päätös, tehty 12 päivänä heinäkuuta 2001, erityisistä markkinoiden tukitoimenpiteistä naudanliha-alalla annetun asetuksen (EY) N:o 690/2001 9 artiklan soveltamista Ranskassa koskevista eräistä yksityiskohtaisista säännöistä (tiedoksiannettu numerolla K(2001) 1857) (Ainoastaan ranskankielinen teksti on todistusvoimainen) (2001/569/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 38 artiklan 2 kohdan, ottaa huomioon erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetun komission asetuksen (EY) N:o 690/2001(2) ja erityisesti sen 9 artiklan 4 kohdan, sekä katsoo seuraavaa: (1) Asetuksen (EY) N:o 690/2001 9 artiklassa säädetään, että mainitun asetuksen mukaisesti ostettu liha voidaan vapauttaa markkinoille, jos komissio on hyväksynyt toimenpiteen. Erityisesti säädetään, että tiettyä käyttötarkoitusta varten yhteisön markkinoille vapautettavat tuotteet on vapautettava markkinoille niin, että vältytään markkinahäiriöiltä ja suoralta kilpailulta interventiotuotteiden kanssa. (2) Ranska on ostanut tietyn määrän naudanlihaa asetuksen (EY) N:o 690/2001 2 artiklan ja 12 artiklan toisen alakohdan toisen luetelmakohdan mukaisesti. Ranska todennäköisesti jatkaa lihan ostamista osittaisilla tarjouskilpailuilla vuoden loppuun asti. (3) Ranska on jättänyt komissiolle markkinoille vapauttamista koskevan hakemuksen enintään 5000 tonnista järjestelmän mukaisesti ostettua naudanlihaa, joka on tarkoitettu jaettavaksi Ranskassa kaikkein varattomimmille ihmisille, jotka täyttävät tukikelpoisuusehdot, joista säädetään interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetussa komission asetuksessa (ETY) N:o 3149/92(3), sellaisena kuin se on viimeksi muutettuna asetuksella (EY) N:o 1098/2001(4). Hakemuksen mukaan markkinoille vapauttamisen on tarkoitus noudattaa asetuksen (ETY) N:o 3149/92 4 artiklan 2 kohdan a alakohdan ensimmäisessä ja toisessa luetelmakohdassa säädettyä menettelyä. (4) Koska lihan vapauttaminen kaikkein varattomimpien ihmisten suoraan kulutukseen ei häiritse markkinoita eikä suoraan kilpaile interventiotuotteiden kanssa, Ranskan hakemus olisi hyväksyttävä. Jotta markkinoita ei kuitenkaan häirittäisi silloin kun vapautetut tuotteet on tarkoitettu luontoissuoritukseksi, näihin tuotteisiin ei saisi sisältyä lihaa takaneljänneksistä, jotka vastaavat pistoolileikattuja takaneljänneksiä, joissa on enintään kahdeksan kylkiluuta. (5) Tässä päätöksessä säädetyt toimenpiteet ovat naudanliha-alan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Ranska saa asetuksen (EY) N:o 690/2001 9 artiklan 4 kohdan mukaisesti vapauttaa markkinoille tuotteiden painona ilmaistuna enintään 5000 tonnia mainitun asetuksen mukaisesti ostettua naudanlihaa edellyttäen, että vapautetut tuotteet käytetään kulutukseen suoraan tai jalostuksen jälkeen sellaisten kaikkein varattomimpien ihmisten hyväksi, jotka täyttävät Ranskan asetuksen (ETY) N:o 3149/92 1 artiklan 2 kohdan c alakohdan mukaisesti säätämät tukikelpoisuusehdot. 2. Edellä 1 kohdassa tarkoitettuun markkinoille vapauttamiseen sovelletaan asetuksen (ETY) N:o 3149/92 4 artiklan 2 kohdan a alakohdan ensimmäisen ja toisen luetelmakohdan säännöksiä. Niiden soveltamiseksi Ranska saa käyttää kyseiset tuotteet luontoissuorituksena takaneljänneksistä peräisin olevaa lihaa lukuun ottamatta. 3. Tässä päätöksessä "takaneljänneksellä" tarkoitetaan pistooli leikattua takaneljännestä, jossa on enintään kahdeksan kylkiluuta. 2 artikla Tämä päätös on osoitettu Ranskan tasavallalle. Tehty Brysselissä 12 päivänä heinäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 95, 5.4.2001, s. 8. (3) EYVL L 313, 30.10.1992, s. 50. (4) EYVL L 150, 6.6.2001, s. 37.